53. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 30799/8820 της 19/26 Ιουν. 1972 (ΦΕΚ Β΄458) Περί επεκτάσεως της ασφαλίσεως ανεργίας εις άπασαν την Χερσόνησον Κασσάνδρας του Νομού Χαλκιδικής. Έχοντες υπ’ όψιν: 1.Τας διατάξεις της παρ. 3 του άρθρ. 11 του Ν.Δ. 2961/54 «περί συστάσεως Οργανισμού Απασχολήσεως και Ασφαλίσεως Ανεργίας» ως αύται συνεπληρώθησαν υπό του άρθρ. 1 του Νόμ. 3464/55. 2.Τας διατάξεις του Ν.Δ. 212/69 «περί Οργανώσεως και Διοικήσεως του Ο.Α.Ε.Δ.». 3.Την υπ’ αριθ. 2112/365/71 απόφασιν του Υπουργού Εθνικής Οικονομίας «περί μεταβιβάσεως αρμοδιοτήτων εις τους Υφυπουργούς, τον Γενικόν Γραμματέα και Αναπληρωτήν Γενικόν Γραμματέα του Υπουργείου Εθνικής Οικονομίας», και 4.Την υπ’ αριθ. 19548/10.6.72 αναφοράν του Ο.Α.Ε.Δ., δι’ ης υπεβλήθη ημίν απόσπασμα πρακτικού της υπ’ αριθ. 160/30.5.72 συνεδριάσεως του Δ.Σ. αυτού, καθ’ ην απεφασίσθη η υποβολή ημίν προτάσεως περί επεκτάσεως της ασφαλίσεως ανεργίας εις άπασαν την Χερσόνησον Κασσάνδρας του Νομού Χαλκιδικής, αποφασίζομεν: Εγκρίνομεν την επέκτασιν της ασφαλίσεως ανεργίας εις άπασαν την Χερσόνησον Κασσάνδρας του Νομού Χαλκιδικής. 